Buková (vodná nádrž)

Buková je vodná nádrž na západnom Slovensku na potoku Hrudky. Nachádza sa v Bukovskej kotline neďaleko obce Buková v strednej časti Malých Karpát. Vodná nádrž slúži najmä na zavlažovanie nižšie položených dedín (Plavecký Peter, Plavecký Mikuláš atď.) Okrem toho je v letných mesiacoch veľmi obľúbená ako turistické centrum, no najmä však slúži na rybárčenie. Okolie priehrady je obsypané chatami. Severovýchodné brehy nádrže boli v roku 1988 vyhlásené za rovnomennú prírodnú rezerváciu.

Priamo nad priehradou sa vypína najvyšší vrch Malých Karpát Záruby. Hneď vedľa najvyššieho vrcholu Malých Karpát sa nachádza zrúcanina Ostrý Kameň, ktorá v minulosti slúžila ako letné sídlo grófa Pálfyho.

 Zdroje 

 Iné projekty

Kategória:Vodné diela na Slovensku
Kategória:Rekreačné strediská na Slovensku
Kategória:Malé Karpaty
Kategória:Buková (okres Trnava)
Kategória:Okres Trnava
Kategória:Povodie Moravy
Kategória:Turistická značkovaná trasa číslo 2414
Kategória:Turistická značkovaná trasa číslo 8144
Kategória:Vodstvo v okrese Trnava